Ivo Cramér
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Ivo Cramér var en svensk danser og koreograf. I balletter som Flickan som trampade på brödet (1945), Bibliska bilder (1945), Kejsaren av Portugallien (1950), Den förlorade sonen (1957) og flere viser han sans for det komiske og dramatiske. Cramér fikk eget ensemble i 1945, og han grunnla og ledet Svenska Dansteatern sammen med Birgit Cullberg i 1946–1947. Han var også gjestekoreograf på en rekke store scener i Europa.
I Norge satte Cramér i scene mer enn 70 operaer, revyer og operetter, og hans balletter for Ny Norsk Ballett, Festspillballetten i Bergen, NRK og Nasjonalballetten er blitt av stor betydning for utviklingen av norsk dansekunst.Fra 1967 hadde han en egen gruppe, Cramér-balletten, under Svenska Riksteatern, hvor han også ledet den musikkdramatiske avdelingen. Ensemblet opphørte i 1986. Cramér var dessuten ballettsjef for Stockholmsoperaen i perioden 1975–1980. Han mottok Senter for Dansekunst Ærespris i 1999. Utvalgte oppsetninger Peter og Ulven (1951)   Frøken Rosa og vinden (1953)   Bendik og Årolilja (1959, musikk G. Sønstevold)   Ridder Blåskjeggs mareritt (1960, musikk Harald Sæverud)   Katharsis (1962, musikk Arne Nordheim)  Romantisk suite til Griegs musikk (1963)  Cramér er også kjent for sine balletter i gammel stil, som La Dansomanie, oppført på Drottningholms Slottsteater og Paris-operaen i 1985. Les mer i Store norske leksikon Dans i Sverige ballett koreografi